

CSORVÁS VÁROS POLGÁRMESTERE

5920 Csorvás, Rákóczi u. 17. Tel: 66/258-001 e-mail: pmh@csorvas.hu

**Előterjesztés**

**Csorvás Város Önkormányzatának Képviselő-testületéhez**

**a területi ellátási kötelezettséggel működő fogorvosi alapellátást nyújtó szolgálatok**

**rendelési idejének módosításáról**

Tisztelt Képviselő-testület!

Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik:

*a)*a háziorvosi, házi gyermekorvosi ellátásról,

*b)*a fogorvosi alapellátásról,

*c)*az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,

*d)*a védőnői ellátásról, és

*e)*az iskola-egészségügyi ellátásról.

Csorvás Város Önkormányzata és a Fogért Kkt. képviseletében Dr. Hajdu Ilona, valamint Dr. Bárány Magdaléna (a továbbiakban: Egészségügyi Szolgáltatók) 2013. június 4. napján feladat-ellátási szerződést kötöttek a fogorvosi alapellátás ellátására, amely szerződés már több alkalommal módosításra került a rendelési idők csökkenése miatt. Azonban a fogorvosi körzetek lakosságszámának növekedése okán most lehetőség nyílt az Egészségügyi Szolgáltatók részére, hogy az eddigi 19,5 óra heti rendelési idejüket 20 órára módosítsák. A módosításhoz szükséges az Önkormányzattal kötött feladat-ellátási szerződés módosítása, amely tartalmazza az Egészségügyi Szolgáltatók rendelési idejét. A Szolgáltatóknak a működési engedély módosítása iránti kérelemükhöz csatolniuk kell a feladat-ellátási szerződést a Békés Megyei Kormányhivatal Békéscsabai Járási Hivatala felé, amelyben a módosított rendelési idő átvezetésre került.

Dr. Hajdu Ilona személyes ellátásra kötelezett fogorvos esetében a módosítás a hétfői rendelési időt érinti: 19:30 óra helyett 20:00 óráig fog tartani a finanszírozott rendelési idő, Dr. Bárány Magdaléna személyes ellátásra kötelezett fogorvos esetében a csütörtöki rendelési időt érinti, 18:00 óra helyett 18:30 óráig fog tartani a finanszírozott rendelési idő.

A fentiek miatt kérem a Tisztelt Képviselő-testületet, hogy az Egészségügyi Szolgáltatók kérésének megfelelően az alábbi határozati javaslatokat fogadja el.

Határozati javaslatok

Csorvás Város Önkormányzatának

 …. /2021. (VI.30.) Képviselő-testületi

határozata

Csorvás Város Önkormányzata és a Fogért Kkt. (székhelye: Csorvás, Bajcsy-Zs. u. 40. sz.) képviseletében Dr. Hajdu Ilona közötti fogorvosi szolgáltatási tevékenység ellátására kötött feladat-ellátási szerződés 7. pontjában meghatározott rendelési idő 2021. augusztus 1. napjától az alábbiak szerint módosul:

Hétfő 15:00-**20:00**

Kedd 8:00-13:00

Szerda 15:00-20:00

Csütörtök 8:00-13:00

Felelős: a módosított szerződés aláírására Baráth Lajos polgármester

Határidő: értelem szerint

Csorvás Város Önkormányzatának

 …. /2021. (VI.30.) Képviselő-testületi

határozata

Csorvás Város Önkormányzata és Dr. Bárány Magdaléna, vállalkozó fogorvos (székhelye: Csorvás, Kinizsi u. 2. sz.) közötti fogorvosi szolgáltatási tevékenység ellátására kötött feladat-ellátási szerződés 7. pontjában meghatározott rendelési idő 2021. augusztus 1. napjától az alábbiak szerint módosul:

Kedd 14:00-19:00

Szerda 8:00-13:00

Csütörtök 14:00-**18:30**

Péntek 8:00-13:30

Felelős: a módosított szerződés aláírására Baráth Lajos polgármester

Határidő: értelem szerint

Csorvás, 2021. június 18.

 Baráth Lajos sk. polgármester